ชงครม.กระตุ้นลงทุนเอกชนเพิ่ม
คลังเสนอ ครม. ปรับมาตรการกระตุ้นการลงทุนให้โครงการขนาดใหญ่ที่เริ่มลงทุนปีนี้หักลดหย่อนภาษีได้ 2 เท่า
30 พ.ค. 2559

คลังเสนอ ครม. ปรับมาตรการกระตุ้นการลงทุนให้โครงการขนาดใหญ่ที่เริ่มลงทุนปีนี้หักลดหย่อนภาษีได้ 2 เท่า
นายสมชัย สัจจพงษ์ ปลัดกระทรวงการคลัง เปิดเผยว่า ในการประชุมคณะรัฐมนตรี (ครม.) วันที่ 31 พ.ค.2559 กระทรวงการคลัง จะเสนอปรับปรุงมาตรการกระตุ้นให้เอกชนลงทุน จากเดิมที่กำหนดให้เป็นโครงการลงทุนทั้งหมดให้เสร็จภายในปีนี้  ถึงได้สิทธิ์หักลดหย่อนภาษี 2 เท่า เป็นการโครงการที่เริ่มลงทุนในปี 2559 แต่ไม่จำเป็นต้องเสร็จภายในปีเดียว ก็สามารถหักลดหย่อนภาษีได้ 2 เท่า เพื่อแก้ไขปัญหาเอกชนยังไม่ลงทุนเพราะไม่สามารถใช้มาตรการลดหย่อนได้
ปลัดคลัง กล่าวว่า นายสมคิด จาตุศรีพิทักษ์ รองนายกรัฐมนตรี ได้สั่งให้กระทรวงการคลัง เร่งการเบิกจ่ายจ่ายงบลงทุนรัฐวิสาหกิจให้ได้ตามเป้า 97% และให้ติดตามการเบิกจ่ายรายไตรมาสให้ได้ตามเป้า เพื่อกระตุ้นให้เศรษฐกิจทั้งปีขยายตัวได้3.3% โดยไตรมาสแรกขยายตัวแล้ว 3.2% คาดว่าไตรมาส 2/2559 จะขยายตัวได้ไม่มากกว่าไตรมาสแรก และไตรมาสที่สามจะขยายตัวได้มากสุดของปี